Document ID: 32007R0647

KOMISJONI MÄÄRUS (EÜ) nr 647/2007,
12. juuni 2007,
millega muudetakse määrust (EÜ) nr 2229/2004, milles sätestatakse nõukogu direktiivi 91/414/EMÜ artikli 8 lõikes 2 osutatud tööprogrammi neljanda etapi täiendavad üksikasjalikud rakenduseeskirjad
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 8 lõike 2 teist lõiku,
ning arvestades järgmist:
(1)
Komisjoni määrusega (EÜ) nr 1112/2002 (2) ja määrusega (EÜ) nr 2229/2004 (3) nähakse ette direktiivi 91/414/EMÜ artikli 8 lõikes 2 osutatud tööprogrammi neljanda etapi üksikasjalikud rakenduseeskirjad ning määrustes on nimetatud selle etapiga hõlmatud toimeained.
(2)
On ilmnenud, et mõned määrusega (EÜ) nr 2229/2004 sätestatud nimekirja lisatud toimeained ei ole kunagi turul olnud direktiivi 91/414/EMÜ kohaselt määratletud taimekaitsevahenditena ning seetõttu ei peaks nad olema selles nimekirjas. Need ained tuleb kõnealusest nimekirjast kustutada.
(3)
Seepärast tuleks määrust (EÜ) nr 2229/2004 vastavalt muuta.
(4)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2229/2004 I lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümne teisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. juuni 2007

Labels: 1
10
0
3
7
6
12